Coba ceritain soal Kawasan undi di Singapura dalam bahasa melayu

Kawasan undi di Singapura adalah suatu pembahagian kawasan-kawasan pentadbiran yang dibentuk untuk urusan pilihan raya. Kawasan ini dikelaskan sama ada berwakil tunggal (Kawasan Undi Perseorangan) atau kumpulan (Kawasan Undi Perwakilan Berkumpulan). KUP adalah kawasan undi yang diwakili oleh satu orang Anggota Parlimen (AP) manakala KUPB mungkin sahaja diwakili tiga, empat, lima atau enam AP di dalam kawasan pentadbiran tersebut.

Kawasan Undi Perwakilan Berkumpulan (GRC)

Perwakilan berkumpulan (GRC) adalah sejenis kawasan pilihan raya yang unik di dalam sistem politik di Singapura. GRC adalah kawasan pilihan raya banyak kerusi yang dipertandingkan oleh sekumpulan calon daripada parti-parti politik yang berbeza termasuk dengan calon ahli politik bebas. Di setiap GRC, sekurang-kurangnya satu calon atau Anggota Parlimen mestilah dari kaum minoriti: sama ada orang Melayu, India atau Lain-lain.

Pada tahun 1988, Kerajaan Singapura di bawah mandat Parti Tindakan Rakyat (PAP) telah meminda Akta Pemilihan Parlimen untuk mewujudkan GRC. Undang-undang yang ada sekarang membolehkan seseorang Presiden, berdasarkan nasihat Perdana Menteri, untuk mewujudkan GRC dari tiga hingga ke enam kawasan pemilihan. Dalam mewujudkan GRC, Presiden akan dinasihatkan oleh Jabatan Pilihan Raya terlebih dahulu. Ukuran maksimum awal untuk GRC adalah tiga calon sahaja, kemudiannya telah ditingkatkan dari masa ke semasa. Pada pilihan raya umum Singapura tahun 1991, jumlah maksimum calon dinaikkan dari tiga hingga empat calon. Pada tahun 1997 jumlah maksimum calon semakin meningkat hingga kepada enam orang calon.

GRC beroperasi dengan sistem pengundian pluraliti, yang bermaksud bahawa parti atau kumpulan politik bebas dengan memperoleh undi terbanyak akan dipilih untuk mewakili GRC tersebut. (Ini bererti bahawa walaupun dengan undi pluraliti atau majoriti, pasukan pemenang dapat memenangi keseluruhan GRC.) Semua GRC Singapura terkini dimenagi oleh parti Parti Tindakan Rakyat (PAP).

Tujuan utama untuk mewujudkan GRC adalah membenarkan ras dari perwakilan minoriti terlibat di dalam sistem politik di Singapura. Mantan Perdana Menteri, Goh Chok Tong berpendapat bahawa pengenalan GRC diperlukan untuk memastikan bahawa Parlimen Singapura akan terus disertai oleh masyarakat yang berbilang kaum di dalam komposisi dan perwakilan parti. Parti pembangkang mengkritik GRC kerana menjadikannya lebih sukar bagi calon bukan PAP untuk dipilih ke Parlimen. Wang deposit diperlukan untuk bertanding dalam GRC sangat besar kerana setiap calon diminta membayar deposit $16,000 Dolar Singapura.

Ini bermakna kos bertanding GRC terlalu mahal untuk disertai parti pembangkang. Kehadiran Menteri Kabinet sebagai calon GRC memberikan kelebihan kepada PAP di dalam siri pilihan raya umum. PAP telah menggunakan taktik ini untuk mengukuhkan komposisi partinya dengan menguasai dua per tiga dewan parlimen.

Senarai Kawasan Undi Perwakilan Berkumpulan di Masa Kini

Senarai Kawasan Undi Perseorangan di Masa Kini